Komisijos reglamentas (EB) Nr. 480/2004
2004 m. kovo 15 d.
iš dalies keičiantis Reglamento (EB) Nr. 2182/2002 nuostatą, 2004 m. leidžiančią nukrypti nuo galutinio termino, iki kurio turi būti pranešta apie priemonių, finansuojamų iš Bendrijos tabako fondo, preliminarius finansavimo planus, ir nuo Fondo lėšų galutinio paskirstymo valstybėms narėms termino
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos Reglamentą (EEB) Nr. 2075/92 dėl bendro žaliavinio tabako rinkos organizavimo [1], ypač į jo 14a straipsnį,
Kadangi:
(1) 2002 m. gruodžio 6 d. Komisijos Reglamento (EB) Nr. 2182/2002, nustatančio išsamias Tarybos reglamento (EEB) Nr. 2075/92 taikymo taisykles Bendrijos tabako fondui [2], 17 straipsnio 3 ir 4 dalys nustato datą, iki kurios Komisijai turi būti pranešta apie priemonių, kurioms prašoma paramos, preliminarius finansavimo planus, ir datą, iki kurios valstybėms narėms turi būti galutinai paskirstytos Fondo lėšos.
(2) Siekiant suteikti valstybėms narėms pakankamai laiko parengti priemonių, skatinančių pereiti prie kitos produkcijos, preliminarius finansavimo planus 2004 m., data, iki kurios 2004 m. Komisijai turi būti pranešta apie planus, ir todėl data, iki kurios valstybėms narėms turi būti galutinai paskirstytos Fondo lėšos, turėtų būti atidėta tokiomis pat sąlygomis, kaip ir 2003 m.
(3) Šiame reglamente nustatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Prie Reglamento (EB) Nr. 2182/2002 26 straipsnio pridedama tokia straipsnio dalis:
"Nukrypstant nuo 17 straipsnio 3 dalies, galutinis pranešimo terminas apie priemonių, dėl kurių paramos paraiškos buvo pateiktos pagal 2003 m. derliaus supirkimo programą, preliminarius finansavimo planus atidedamas nuo 2004 m. kovo 31 d. iki 2004 m. gegužės 31 d.. Todėl, nukrypstant nuo 17 straipsnio 4 dalies, galutinis 2004 m. gegužės 31 d. terminas atidedamas iki 2004 m. birželio 30 d."
2 straipsnis
Šis reglamentas įsigalioja trečią dieną po jo paskelbimo Europos Sąjungos Oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2004 m. kovo 15 d.